Kašeľ u dieťaťa
Dobry den
Chcem sa poradit
Dieta4rocne pokaslava ale skor len ked lezi atak vykaslava cize zrejme produktivny kasel.sopliky nema
Nasadila som stoptussin kvapky a raz za den calcium sirup.je to poriadku??
Premyslala som nad sinupretom kvapky ale to je asi skor aj na sopliky ze??Dakujem za info
Dobrý deň,
ďakujeme za Vašu otázku.
Podávanie kalciového sirupu, ktorý je vhodný ako podporná liečba pri alergických a zápalových ochoreniach, je možné.
Liek Stoptussin obsahuje dve liečivá: butamirátium-dihydrogen-citrát a guajfenezín. Tlmí dráždenie na kašeľ a mení skladbu prieduškového hlienu, a tak uľahčuje jeho vykašliavanie.
Používa sa u detí a dospelých na liečbu suchého, dráždivého a ťažko utíšiteľného kašľa pri vírusových infekciách horných a dolných dýchacích ciest, pri zápaloch horných dýchacích ciest, pri zápale hltana, hrtana, priedušiek a pľúc.
V prípade produktívneho kašľa odporúčam miesto Stoptussinu zvoliť liek priamo určený na podporu uvoľňovania hlienu. Vhodnou voľbou je aj Vami uvádzaný liek Sinupret, ktorý uvoľňuje hlien. Má protizápalový účinok, znižuje opuch sliznice a napomáha vykašliavaniu. Možnosťou je taktiež liečba liekom
Ambroxol
, ktorý zvyšuje vylučovanie hlienu z dýchacích ciest, tvorbu pľúcneho surfaktantu (látky pokrývajúcej vnútorné steny pľúcnych mechúrikov) a stimuluje činnosť riasiniek, ktoré zaisťujú transport hlienu.
Vhodné je taktiež sa zamerať na režimové opatrenia, ktoré zahŕňajú zvlhčovanie vzduchu alebo inhaláciu Vincentky, prípadne Yabra. Nevyhnutné dbať aj na dostatočný pitný režim, čím sa zefektívni účinok liekov.
Prajem skoré uzdravenie.
S pozdravom
PharmDr. Veronika Kiabová